SA dansers kry twiet van Meghan TrainorMeghan Trainor. Foto: Facebook. ŉ Groep Suid-Afrikaanse dansers dans ŉ storm los op die internet nadat die Kaapse choreograaf Rudi Smit ŉ video van hulle gemaak het en op YouTube gelaai het. Dié video, wat soos ŉ veldbrand op sosiale media versprei het enkele ure nadat dit gepubliseer is, is al reeds meer as 280 000 keer op YouTube besigtig. Smit het die dansroetine uitgewerk op die maat van Meghan Trainor se “Me Too”, met die hoop om dié Amerikaanse popsensasie se aandag te vestig op die talent wat in Suid-Afrika ontgin kan word. Trainor het gereageer op die video deur in ŉ twiet aan Rudi die dansers se lof te besing. Kyk na die video om te sien hoe dié groep Trainor se aandag getrek het: